उत्तर प्रदेश। धोकाधड़ी और अवैध संबंध जैसी घटनाएं भारत में दिन ब दिन बढ़ती जा रही है। अब एक मामला सामने आया है महोबा से जहां बदहाल शिक्षा व्यवस्था को सुधारने और बच्चों का भविष्य बनाने की बजाए गुरु जी प्यार मोहब्बत करने में व्यस्त हैं। घटना थाना श्रीनगर क्षेत्र के एक सरकारी विद्यालय की है। जहां के सहायक अध्यापक छतरपुर में रहते हैं और वहीं की एक शिक्षिका से उनका प्रेम प्रसंग काफी साल से चल रहा था। प्रेमिका के बयान अनुसार शिक्षक ने उसके साथ शादी की बात कही थी। काफी साल तक प्रेम प्रसंग परवान चढ़ा लेकिन सहायक अध्यापक ने प्रेमिका के बजाए दूसरी जगह शादी कर ली।